Elizabeth Dole

Mary Elizabeth Hanford «Liddy» Dole (født 1936) er en amerikansk politiker, som har representert Det republikanske parti. Hun er enke etter Bob Dole, som var senator og republikanernes presidentkandidat i 1996. Lest 23. januar 2024.

Hun er utdannet jurist og arbeidet i føderale stillinger i Washington, D.C. Fra 1973 til 1980 var hun oppnevnt som medlem av Federal Trade Commission.

Hun var USAs transportminister fra 1983 til 1987 og arbeidsminister fra 1989 til 1990 under presidentene Ronald Reagan og George Bush sr.

Fra 1991 til 2000 var hun president i det amerikanske Røde Kors.

Hun forsøkte å bli republikanernes presidentkandidat i 2000, men klarte ikke å samle inn nok valgkampbidrag og trakk seg før primærvalgene startet. I 2002 ble hun valgt inn i Senatet fra Nord-Carolina, som første kvinne fra denne delstaten. Hun stilte til gjenvalg i 2008, men tapte for demokraten Kay Hagan med 44 % mot Hagans 53 %.

I 1995 ble hun innvotert i National Women's Hall of Fame.

 Referanser 

 Eksterne lenker 



Kategori:USAs transportministre
Kategori:USAs arbeidsministere
Kategori:Senatorer fra Nord-Carolina
Kategori:National Women's Hall of Fame
Kategori:Personer fra Rowan County i Nord-Carolina
Kategori:Kvinnelige senatorer i USA